**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 103**

**din 29 septembrie 2022**

**privind aprobarea rezultatului final al concursului de proiecte de management**

**organizat pentru ocuparea postului vacant de manager al Bibliotecii Municipale Câmpulung Moldovenesc și a măsurilor organizatorice ulterioare acestuia**

Consiliul Local al municipiului Câmpulung Moldovenesc, întrunit în ședința ordinară din 29 septembrie 2022;

Având în vedere:

-Referatul de aprobare al viceprimarului municipiului Câmpulung Moldovenesc, înregistrat la nr. 30379 din 26.09.2022;

-Raportul de specialitate al Compartimentului resurse umane, înregistrat la nr. 30380 din 26.09.2022;

-Raportul de specialitate al Compartimentului juridic, înregistrat la nr. 30381 din 26.09.2022;

-Avizul Comisiei de specialitate a Consiliului Local;

-Raportul final al concursului de proiecte de management organizat pentru ocuparea postului vacant de manager la Biblioteca Municipală - Câmpulung Moldovenesc, înregistrat la nr. 29912/21.09.2022.

-Raportul Comisiei de concurs stabilită prin dispoziția primarului municipiului Câmpulung Moldovenesc nr. 361/03.08.2022, înregistrat la nr. 29911/21.09.2022;

-Prevederile art. 20 alin. (5) şi art. 22 alin. (1) Campulung-din Ordonanța de Urgență nr. 189/2008 privind managementul instituțiilor publice de cultură, cu modificările și completările ulterioare;

-Prevederile Ordinului Ministrului Culturii nr. 2799/2015 pentru aprobarea Regulamentului-cadru de organizare şi desfăşurare a concursului de proiecte de management, a Regulamentului-cadru de organizare şi desfăşurare a evaluării managementului, a modelului-cadru al caietului de obiective, a modelului-cadru al raportului de activitate, precum şi a modelului-cadru al contractului de management;

-Prevederile Hotărârii Consiliului Local nr. 40/28.04.2022 pentru modificarea Anexei nr. 2 la Hotărârea Consiliului Local nr. 81/27.08.2020 privind aprobarea organizării concursului de proiecte de management în vederea ocupării postului de manager al Bibliotecii Municipale - Câmpulung Moldovenesc, a regulamentului de organizare și desfășurare a concursului, a caietului de obiective, a condițiilor de participare la concurs și a bibliografiei concursului;

În temeiul art. 129 alin. (2) lit. a) și lit. d), alin. (7) lit. d) și art. 196 alin. (1) lit. a) din Ordonanța de urgență a Guvernului nr.57/2019 privind Codul Administrativ, cu modificările și completările ulterioare,

**HOTĂRĂȘTE**

**Art.1.**Se aprobă rezultatul final al concursului de proiecte de management organizat în vederea ocupării postului vacant de manager al Bibliotecii Municipale - Câmpulung Moldovenesc, conform Anexei nr. 1.

**Art.2.**Se aprobă Proiectul de management câștigător, prezentat de doamna Bogoș Nicoleta-Petronela, conform Anexei nr. 2.

**Art.3.**Contractul de management la Biblioteca Municipală - Câmpulung Moldovenesc se încheie pentru o perioadă de 4 ani**.**

**Art.4.**În termen de 30 de zile lucrătoare de la data aducerii la cunoștinta publică a rezultatului final al concursului, câștigătoarea acestuia – doamna Bogoș Nicoleta-Petronela și primarul municipiului Câmpulung Moldovenesc vor încheia contractul de management, în temeiul proiectului de management prevăzut la art. 2.

**Art.5.**Anexele nr. 1 și 2fac parte integrantă din prezenta hotărâre.

**Art.6.**Primarul municipiului Câmpulung Moldovenesc, prin aparatul de specialitate va aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,**  **Berențan Corneliu-Petru** |  | **Contrasemnează:**  **p. SECRETAR GENERAL**  **AL MUNICIPIULUI,**  **Director executiv**  **Crăciunescu Diana Mihaela** |